Zásady  rozpočtového hospodárenia 
obce Jaslovské Bohunice

Obecné  zastupiteľstvo obce Jaslovské Bohunice na základe § 9 zákona SNR č.369/1990 Zb. o obecnom zriadení v platnom znení v súlade so  zákonom  NR SR č. 583/2004 Z.z. o rozpočtových pravidlách územnej samosprávy v platnom znení a zákonom č. 523/2004 Z.z. o rozpočtových pravidlách verejnej správy  v platnom znení vydáva tieto

Z á s a d y 
rozpočtového hospodárenia obce Jaslovské Bohunice
so zmenami schválenými uzn. V/581 z 20. 7. 2010 a uzn. č. VI/256 a VI/257 z 11. 6. 2012

I. časť
Úvodné ustanovenia

1.	Tieto zásady upravujú postavenie, funkciu a zostavovanie rozpočtu obce Jaslovské Bohu-nice. Určujú kompetencie v oblasti rozpočtového hospodárenia a vymedzujú zodpovednosť  za nakladanie s rozpočtovými prostriedkami.
2.	Zásady upravujú rozpočtový proces, pravidlá rozpočtového hospodárenia, zostavovanie a schvaľovanie záverečného účtu obce.

Vymedzenie pojmov

1.	Rozpočet je základným nástrojom finančného hospodárenia obce Jaslovské Bohunice, ktorým sa riadi financovanie úloh a funkcií obce v príslušnom rozpočtovom roku.
2.	Viacročný rozpočet je strednodobý ekonomický nástroj finančnej politiky obce Jaslovské Bohunice, v ktorom sú v rámci ich pôsobnosti vyjadrené zámery rozvoja územia  a potrieb obyvateľov najmenej na tri rozpočtové roky.
3.	Programové rozpočtovanie je systém plánovania, rozpočtovania a hodnotenia, ktorý kladie dôraz na vzťah medzi verejnými rozpočtovými zdrojmi a očakávanými výstupmi a výsled-kami realizovaných činností, ktoré sú financované z rozpočtu obce.
4.	Programový rozpočet je rozpočet, ktorý rozdeľuje výdavky rozpočtu obce do jednotlivých programov a ich častí. Je to transparentný systém, ktorý zdôrazňuje vzťah medzi rozpoč-tovými výdavkami a očakávanými výstupmi a výsledkami rozpočtových programov.
5.	Programovú štruktúru ako logickú a hierarchicky usporiadanú konštrukciu vo všeobecnosti tvoria programy, podprogramy a prvky, ktoré majú priradený stručný, výstižný názov. Program je skupina navzájom súvisiacich aktivít, vykonávaných na splnenie definovaných cieľov so sledovaním merateľných ukazovateľov. 
6.	Finančné plnenie rozpočtu je plnenie príjmov a výdavkov obce podľa schváleného rozpoč-tu obce.
7.	Programové plnenie rozpočtu je plnenie plánovaných cieľov stanovených v rámci jednotli-vých programov. 
8.	Monitorovacia správa je dokument, ktorý obsahuje informáciu o finančnom plnení rozpoč-tu obce a o priebežnom programovom plnení rozpočtu obce.
9.	Hodnotiaca správa je dokument, ktorý obsahuje informáciu o splnení alebo nesplnení programového rozpočtu obce. Hodnotiaca správa je súčasťou záverečného účtu obce. 
10.	Záväzný ukazovateľ sa pre účely týchto zásad rozumie:
a)	záväzná úloha ako účel použitia prostriedkov rozpočtu,
b)	záväzný limit výdavkov ako výška výdavku rozpočtu, ktorú nemožno prekročiť.

II. časť
Rozpočet

1.  Finančné hospodárenie obce Jaslovské Bohunice sa riadi schváleným rozpočtom.
2.  Rozpočet obce sa zostavuje najmenej na tri rozpočtové roky, ako tzv. viacročný rozpočet.      
   Viacročný rozpočet obce tvorí:
      a) rozpočet obce na príslušný rozpočtový rok,
      b) rozpočet obce na rok nasledujúci po príslušnom rozpočtovom roku,
      c) rozpočet obce na rok nasledujúci po roku, na ktorý sa zostavuje rozpočet podľa  
         písmena b).
     Príjmy a výdavky rozpočtov uvedených v odseku 2 písm. b) a c) nie sú  záväzné.
3. Pred schválením je rozpočet obce zverejnený najmenej 15 dní spôsobom  obvyklým, aby sa    
  k nemu mohli obyvatelia obce vyjadriť.
4.	Rozpočtový rok je zhodný s kalendárnym rokom.  
    Rozpočtové prostriedky môžu byť použité iba do konca rozpočtového roka. Výdavky,   
    ktoré nebudú bankou realizované do 31. decembra rozpočtového roka, zaťažia  rozpočet 
  obce nasledujúceho rozpočtového roka, aj keď sa týkajú predchádzajúceho roka.  V roz-  
  počte sa uplatňuje rozpočtová  klasifikácia v súlade s osobitným predpisom1  a programová 
  štruktúra.
5. Rozpočtové prostriedky sa môžu používať len na určené účely schválené rozpočtom a na    
  krytie nevyhnutných potrieb a opatrení vyplývajúcich z osobitných predpisov,  pričom je   
  nevyhnutné zabezpečiť maximálnu hospodárnosť a efektívnosť ich použitia.
6. Rozpočet obce sa vnútorne člení na
    a) bežné príjmy a bežné výdavky (ďalej len „bežný rozpočet“),
    b) kapitálové príjmy a kapitálové výdavky (ďalej len „kapitálový rozpočet“), 
    c) finančné operácie.
    Rozpočet príjmov sa zostavuje v členení podľa ekonomickej klasifikácie. Rozpočet výdav-
  kov sa zostavuje vo forme programovej štruktúry, v členení na    programy, podprogramy
  a prvky, v ktorých sú definované zámery, ciele a merateľné ukazovatele. V rámci progra-
  mov sa rozpočet výdavkov zostavuje podľa ekonomickej klasifikácie. 
    Finančnými operáciami sa vykonávajú prevody prostriedkov peňažných fondov obce  a re- 
  alizujú sa návratné zdroje financovania a ich splácanie.  Za finančné operácie sa považujú 
  aj poskytnuté pôžičky, úvery a návratné finančné výpomoci z rozpočtu obce a ich splátky, 
  vystavené a prijaté zmenky, predaj a obstaranie majetkových účastí. 

––––––––––––- 
1 Opatrenie MF SR č. 16786/2007-31 v platnom znení
7. Súčasťou rozpočtu obce sú aj rozpočty rozpočtových organizácií zriadených obcou, ktoré  
  sú na rozpočet obce napojené priamo svojimi príjmami a výdavkami, pričom  s určenými  
  rozpočtovými prostriedkami hospodária samostatne.
    Za hospodárenie s rozpočtovými prostriedkami týchto organizácií a programové plnenie  
    rozpočtu zodpovedajú ich štatutárni zástupcovia. 
8. Rozpočet obce sa zostavuje ako vyrovnaný alebo prebytkový. Obec je povinná zostaviť  
  bežný rozpočet ako vyrovnaný alebo prebytkový, kapitálový rozpočet sa môže zostaviť ako  
  schodkový, ak tento schodok možno kryť zostatkami finančných prostriedkov obce z mi- 
  nulých rokov, návratnými zdrojmi financovania alebo je tento schodok krytý  prebytkom 
  bežného rozpočtu v príslušnom rozpočtovom roku.  Ak je bežný rozpočet alebo kapitálový 
  rozpočet zostavený ako prebytkový, možno prebytok príslušného rozpočtu použiť na 
  úhradu návratných zdrojov financovania. 
9.  Z  rozpočtu obce sa môžu poskytovať dotácie právnickým osobám, ktorých  zakladateľom  
  je obec, a to na konkrétne úlohy a akcie vo verejnom záujme alebo v prospech rozvoja  
  územia obce. Obec môže poskytovať dotácie inej obci alebo  vyššiemu územnému celku,  
  ak zabezpečuje niektoré úlohy pre obec alebo ak ide o poskytnutie pomoci pri likvidácii 
  následkov živelnej pohromy, havárie alebo inej podobnej udalosti na území.
10. Do prijatia prostriedkov štátneho rozpočtu obcou na úhradu nákladov preneseného výko- 
     nu štátnej správy môže obec použiť na úhradu týchto nákladov vlastné príjmy. Po prijatí 
     prostriedkov štátneho rozpočtu  obec zúčtuje v prospech svojho rozpočtu.
11. Právnickej osobe neuvedenej v odseku 9 a fyzickej osobe – podnikateľovi, ktorí majú síd- 
      lo alebo trvalý pobyt na území obce alebo ktoré pôsobia, vykonávajú činnosť na území 
      obce, alebo poskytujú služby obyvateľom obce, môže obec poskytovať dotácie za pod-
      mienok ustanovených všeobecne záväzným nariadením obce len na podporu všeobecne 
      prospešných služieb, všeobecne prospešných alebo verejnoprospešných účelov, na podporu 
     podnikania a zamestnanosti.
12. Ak obec spolupracuje na základe zmluvy o zriadení združenia obcí alebo zakladá  práv- 
      nickú osobu podľa osobitného predpisu, alebo nadobúda majetkové účasti na  podnikaní 
      právnickej osoby založenej podľa osobitného predpisu, môže použiť rozpočtové pros- 
      triedky na úhradu členského príspevku, na založenie právnickej osoby  podľa osobitného 
      predpisu alebo na nadobudnutie majetkových účastí na podnikaní takej právnickej osoby. 13. V rozpočte obce na príslušný rozpočtový rok alebo v upravenom rozpočte obce sa  pros- 
      triedky podľa odsekov  9 a 11 rozpočtujú na konkrétnu akciu, úlohu alebo účel  použitia 
     prostriedkov. Podliehajú ročnému zúčtovaniu s rozpočtom obce a ich poskytnutím   ne-
     možno zvýšiť celkový dlh obce.
14. Záväzné ukazovatele v rámci schváleného rozpočtu sú:
      a) mzdy, platy a ostatné osobné vyrovnania,
      b) záväzky vyplývajúce z úverových zmlúv.

III. časť
Rozpočtový proces

1. Obecné zastupiteľstvo (ďalej len OZ) :
    a) schvaľuje rozpočet obce na príslušný rozpočtový rok, zmeny rozpočtu a použitie rezer-
       vného fondu, 
    b) kontroluje finančné a programové plnenie rozpočtu a prerokúva monitorovacie správy,
    c) schvaľuje záverečný účet obce a hodnotiacu správu, rozhoduje o použití mimorozpoč-    

      tových peňažných fondov, o použití prebytku hospodárenia a o spôsobe úhrady schodku   
     rozpočtového hospodárenia, rozhoduje o prijatí úveru alebo pôžičky.
2. Pôsobnosť jednotlivých subjektov pri spracovaní rozpočtu je nasledovná:
    A. Starosta obce :
         a )  riadi rozpočtový proces
         b)   predkladá na rokovanie Obecného zastupiteľstva :
            - návrh rozpočtu podľa ekonomickej klasifikácie v členení na položky v rámci 
               programov
            - návrh na zmenu rozpočtu
            - polročnú monitorovaciu správu
            - návrh záverečného účtu  
          c)   vykonáva rozpočtové opatrenia v rozsahu ustanovenom Obecným zastupiteľstvom.

    B. Obecný úrad (ďalej len OcÚ) :
         zabezpečuje organizačné a materiálno-technické záležitosti súvisiace s vytváraním návr- 
        hu rozpočtu obce na príslušný rok. Za tým účelom:
         a)  zabezpečuje odborné podklady a ďalšie písomnosti potrebné na spracovanie rozpočtu                  
            obce,
         b) sústreďuje požiadavky na zahrnutie do rozpočtu, pričom zohľadňuje potrebu   finan- 
            čných prostriedkov na úhrady realizovaných výkonov, ktoré neboli zaplatené do konca  
           predchádzajúceho roka,
        c) sumarizuje výsledky hospodárenia za uplynulé obdobie   ,
        d) na požiadanie spracúva  jednotlivé podkladové materiály, rozbory, analýzy a pod.,
        e) dbá na dodržiavanie rozpočtu a schválených VZN a opatrení v nadväznosti na  
            schválený rozpočet
         f)  spracováva návrh rozpočtu, návrh na zmenu rozpočtu, monitorovacie správy,  hodno-
           tiace správy a záverečný účet

   C. Komisie OZ:
         a)  v rámci svojej pôsobnosti predkladajú požiadavky na čerpanie rozpočtu od obyva-
              teľov obce, právnických a fyzických osôb na území obce,
          b) posudzujú tieto požiadavky a vybrané priority predkladajú na OcÚ na zapracovanie 
             do návrhu rozpočtu najneskôr do 15.11.,
          c)  posudzujú návrh rozpočtu v rámci svojej pôsobnosti, vypracúvajú iniciatívne návrhy 
             a podnety na jeho zabezpečenie.

   D. Finančná komisia OZ:
          a)  v spolupráci s OcÚ zbilancuje možné zdroje príjmov, na ich základe navrhne objem  
            výdavkov rozpočtu obce na príslušné oblasti,
         b) podieľa sa na návrhu rozpočtu obce podľa priorít stanovených komisiami OZ,
         c)  navrhuje opatrenia na zabezpečenie rozpočtu obce.

   E. Hlavný kontrolór obce:
       V rámci rozpočtového procesu najmä:
       a) vypracováva odborné stanoviská k návrhu rozpočtu,
        b) vypracováva odborné stanoviská k monitorovacej správe, hodnotiacej správe  a záve-
          rečnému účtu,  
       c) kontroluje hospodárenie s finančnými prostriedkami obce a hospodárenie s pros-
           triedkami  poskytnutými rozpočtovým a príspevkovým organizáciám,
       d) kontroluje finančné plnenie rozpočtu obce, 
       e) kontroluje programové plnenie rozpočtu obce
       f)  výsledky svojej činnosti v rámci rozpočtového procesu predkladá Obecnému    
           zastupiteľstvu.

IV. časť
Zmeny rozpočtu a rozpočtové opatrenia

1. Zmeny rozpočtu schvaľuje obecné zastupiteľstvo s výnimkou účelovo určených 
    prostriedkov poskytnutých zo štátneho rozpočtu.
2. Oprávneným orgánom pre vykonanie zmien rozpočtu v rozsahu ustanovenom Obecným   
    zastupiteľstvom je starosta obce podľa § 11, ods. 4, písm. b/zákona o obecnom zriadení 
    v platnom znení.  
3. Starosta je oprávnený vykonávať v priebehu rozpočtového roka rozpočtové opatrenia za na- 
    sledovných zásad :
    1. Presun rozpočtovaných prostriedkov v bežných výdavkoch v rámci schváleného 
        rozpočtu.
    2. Presun rozpočtovaných prostriedkov v kapitálových  výdavkoch v rámci schváleného 
        rozpočtu za dodržania :
        a)  limitu 2.000,00 eur na jednotlivý presun
        b)  maximálnej čiastky presunu v kapitálových výdavkoch v rámci rozpočtového roka vo 
             výške 20.000,00 eur. 
    3. Nemenia sa celkové príjmy a výdavky ani záväzné ukazovatele rozpočtu.
    4. Nerealizuje sa presun z kapitálových výdavkov do bežných výdavkov.
    5.Presun rozpočtovaných prostriedkov v rámci kapitálových výdavkov, s výnimkou 
       presunu podľa bodu 2., sa realizuje po predchádzajúcom súhlase obecného zastupiteľstva.
4. Viazanie rozpočtovaných prostriedkov je časové a vecné obmedzenie ich použitia. 
    Starosta obce je oprávnený viazať rozpočtované prostriedky obce v prípade ak:
    - sa očakáva narušenie vyrovnanosti bežného rozpočtu z iných dôvodov, ako použitím 
      rezervného fondu, alebo použitím účelovo určených prostriedkov poskytnutých zo štát-
       neho rozpočtu, z rozpočtu Európskej únie alebo na základe osobitného predpisu, nevyčer-
      paných v minulých rokoch,
    - sa neplnia rozpočtované príjmy,
    -  boli v rozpočte zabezpečené prostriedky na vykonanie úloh, ktorých plnenie prešlo na iné 
      subjekty, resp. sa vôbec, alebo sčasti nebudú realizovať. 
5. Starosta obce je povinný viesť evidenciu vykonaných rozpočtových opatrení, o ktorých pí-
    somne informuje Obecné zastupiteľstvo na najbližšom zasadnutí po ich prijatí.
6. Úpravy rozpočtu  nad  rozsah rozpočtových opatrení budú riešené návrhom na zmenu 
     rozpočtu obce.

V. časť
Rozpočtové provizórium

1. Ak rozpočet obce na nasledujúci rozpočtový rok neschváli obecné zastupiteľstvo do 31.  
    decembra bežného roka, hospodári obec podľa rozpočtu obce predchádzajúceho rozpoč-
    tového roka, pričom výdavky uskutočnené počas rozpočtového provizória nesmú v kaž- 
    dom mesiaci rozpočtového roka prekročiť 1/12 celkových výdavkov rozpočtu obce pred-
    chádzajúceho rozpočtového roka.
2. Výnimku tvoria výdavky uskutočnené počas rozpočtového provizória, ktoré sa uhrádzajú 
   v súlade s termínmi splácania dohodnutými v predchádzajúcom rozpočtovom roku  a výdav-
   ky uskutočnené  počas rozpočtového provizória na povinnú  úhradu podľa osobitných 
   predpisov.
3. Rozpočtové príjmy a výdavky uskutočnené počas rozpočtového provizória sa zúčtujú  
    s rozpočtom obce po jeho schválení.

VI. časť
Záverečný účet obce a peňažné fondy

1. Po skončení rozpočtového roka obec údaje o rozpočtovom hospodárení súhrnne spracuje do 
    záverečného účtu.
2. Obec finančne usporiada svoje hospodárenie vrátane finančných vzťahov k zriadeným ale- 
    bo založeným právnickým osobám a fyzickým osobám – podnikateľom a právnickým oso-
    bám, ktorým poskytla prostriedky svojho rozpočtu, ďalej usporiada finančné vzťahy k štát-
    nemu rozpočtu, štátnym fondom, rozpočtom iných obcí a k rozpočtom vyšších územných 
   celkov.
3. Záverečný účet obce obsahuje najmä:
    a) údaje o plnení rozpočtu v členení na bežný, kapitálový a finančné operácie v súlade 
        s rozpočtovou klasifikáciou,
    b) hodnotenie plnenia programov obce,
    c) bilanciu aktív a pasív,
    d) prehľad o stave a vývoji dlhu,
    e) údaje o hospodárení rozpočtových  organizácií v pôsobnosti obce,
    f) prehľad o poskytnutých zárukách podľa jednotlivých príjemcov,
    g/ prehľad o vykonaných rozpočtových opatreniach,
    h) údaje o nákladoch a výnosoch podnikateľskej činnosti,
    i) stanovisko hlavného kontrolóra obce.
4. Ak možno použiť v rozpočtovom roku v súlade s osobitným predpisom nevyčerpané účelo- 
    vo určené prostriedky poskytnuté v predchádzajúcom rozpočtovom roku zo štátneho roz-
    počtu,  z  rozpočtu  Európskej  únie  alebo  na  základe  osobitného  predpisu, tieto nevyčer-
    pané prostriedky sa na účely tvorby peňažných fondov pri usporiadaní prebytku rozpočtu 
   obce z tohto prebytku vylučujú. Prebytok rozpočtu obce je zdrojom rezervného fondu, 
    prípadne ďalších peňažných fondov.
5. Nevyčerpané prostriedky podľa odseku 4 obec prevedie na osobitný účet a v nasledujú- 
    cich rozpočtových rokoch ich zaradí do rozpočtu obce ako príjmovú finančnú operáciu. 
    Použitie prostriedkov na určený účel je výdavkom rozpočtu obce v nasledujúcich roz-
    počtových rokoch.
6. O použití prebytku rozpočtu alebo o spôsobe vysporiadania schodku rozpočtu rozhoduje 
    obecné zastupiteľstvo  pri prerokúvaní záverečného účtu obce. Schodok rozpočtu obec vys- 
    poriada predovšetkým z rezervného fondu, z ďalších peňažných fondov alebo z návratných 
    zdrojov financovania.
 7. Pred schválením sa návrh záverečného účtu obce predkladá na verejnú diskusiu podľa 
     osobitného predpisu.
 8. Prerokovanie záverečného účtu obce sa uzatvára jedným z týchto výrokov:
     a) celoročné hospodárenie sa schvaľuje bez výhrad,
     b) celoročné hospodárenie sa schvaľuje s výhradami.
 9. Ak sa  záverečný účet schváli s výhradami, obecné zastupiteľstvo je povinné prijať  opat- 
     renia na nápravu nedostatkov. 
10. Návrh záverečného účtu obec prerokuje najneskôr do šiestich mesiacov po uplynutí     roz-
      počtového roka.
11. Obec vytvára peňažné fondy. Zdrojmi peňažných fondov môžu byť najmä:
      a) prebytok rozpočtu za uplynulý rozpočtový rok,
      b) zisk z podnikateľskej činnosti po zdanení,
      c) zostatky týchto fondov z minulých rozpočtových rokov.
12. Zostatky peňažných fondov koncom roka neprepadajú. O použití peňažných fondov roz-
     hoduje obecné zastupiteľstvo. 
13. Prostriedky peňažných fondov používa obec prostredníctvom svojho rozpočtu okrem  pre-
      vodov prostriedkov medzi jednotlivými peňažnými fondmi navzájom a okrem prípadov, 
      keď sa prostriedky peňažných fondov použijú len na vyrovnanie časového nesúladu medzi 
     príjmami a výdavkami svojho rozpočtu v priebehu rozpočtového roka.
14. Obec vytvára rezervný fond vo výške určenej Obecným zastupiteľstvom, najmenej však 
     10% z prebytku rozpočtu za príslušný rozpočtový rok..

VII. časť
Zodpovednosť za hospodárenie a porušenie finančnej disciplíny

1. Za hospodárenie s rozpočtovými prostriedkami obce zodpovedá starosta obce, dodržiavanie 
    rozpočtového hospodárenia sleduje a správu o plnení rozpočtu obce spracováva vedúca  od-
    delenia správy OcÚ. Predloženie monitorovacej správy o plnení rozpočtu  zabezpečuje naj-
    menej 1 krát polročne.
2. Za hospodárenie s rozpočtovými prostriedkami a za vykonanie rozpočtových opatrení zod-
    povedajú vedúci oddelení a odborná  referentka  pre   ekonomiku,  účtovníctvo  a rozpočet.
3. Pri porušení finančnej disciplíny subjektmi, ktorým boli poskytnuté prostriedky z obecné-
    ho rozpočtu, sa postupuje v zmysle osobitného predpisu.
4. Pri porušení Zásad rozpočtového hospodárenia obce Jaslovské Bohunice pracovníkmi obce  
    rozhodne o miere zodpovednosti zamestnanca starosta obce.

VIII. časť
Záverečné ustanovenia

1. Návrhy všeobecne záväzných nariadení obce a iných opatrení predložených v priebehu roz-
    počtového roka , ktoré majú rozpočtové dôsledky a ktorých krytie nemožno v priebehu   
    rozpočtového roka zabezpečiť zvýšenými príjmami alebo úsporou výdavkov, môžu nado- 
    budnúť účinnosť najneskôr 1. januára nasledujúceho rozpočtového roka..
2. Zmeny a doplnky týchto zásad schvaľuje Obecné zastupiteľstvo obce Jaslovské Bohunice.
3. Dňom nadobudnutia účinnosti sa zrušujú Zásady rozpočtového hospodárenia schválené uz- 
    nesením OZ č. V/30 zo dňa 2. 4.2007.
4. Zásady rozpočtového hospodárenia nadobúdajú účinnosť dňom schválenia Obecným zastu- 
    piteľstvom obce Jaslovské Bohunice 4. mája 2009.

                                                                                                          Božena Krajčovičová
                                                                                                                starostka  obce
Jasl. Bohunice 27. 6. 2012